Lettország egyike annak a tizenhat országnak, melyek részt vettek a legelső, 2003-as Junior Eurovíziós Dalfesztiválon. Első részvételük alkalmával érték el a legjobb eredményüket, ami a kilencedik hely, majd a következő évben utolsók lettek, ami a legrosszabb helyezésük (később még 2011-ben lettek utolsók). Egy évvel később a tizenegyedik helyet szerezték meg. 2006-ban visszaléptek a versenytől, és négy év kihagyás után, 2010-ben küldtek újból versenyzőt. Ekkor ismét a legjobb 10-ben voltak, tizedikek lettek.